## Ministru kabineta rīkojuma projekta “Par pamatbudžeta programmas “Ekonomikas attīstības programma” finanšu līdzekļu izmantošanu” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums  | 1. Saskaņā ar Imigrācijas likuma 23.panta astotajā daļā noteikto ārzemnieku iemaksāto līdzekļu izmantošanas mērķus nosaka gadskārtējā valsts budžeta likumā.
2. 2015.gadā ārzemnieku iemaksāto līdzekļu izmantošanas mērķi ir noteikti likuma “Par valsts budžetu 2015.gadam” 46.pantā.
3. Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība noteikta 2015.gada 9.jūnija Ministru kabineta noteikumos Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība”.
4. Ar Ministru kabineta 2013.gada 1.oktobra sēdes protokollēmumu “Par demogrāfijas atbalsta pasākumiem 2014.gadā” (prot. Nr.51, 50.§) noteikts uzdevums Finanšu ministrijai sadarbībā ar Ekonomikas ministriju divu nedēļu laikā sagatavot informatīvo ziņojumu par atbalstu jaunajām ģimenēm pirmās iemaksas veikšanai par hipotekāro kredītu pirmā mājokļa iegādei, iekļaujot tajā arī detalizētu valsts atbalsta programmas projekta raksturojumu, kā arī priekšlikumu par programmas finansēšanas mehānismu, finansējuma avotiem un uzsākšanas laiku. Izpildot šo uzdevumu, tika sagatavoti un Ministru kabineta 2014.gada 5.augustā apstiprināti noteikumi Nr.443 “Noteikumi par valsts palīdzību dzīvojamās telpas iegādei vai būvniecībai”, kas paredz valsts palīdzības sniegšanu mājokļa iegādei ģimenēm ar bērniem.
5. 2015.gada 1.jūnijā, pamatojoties uz noslēgto līgumu starp Latvijas Republikas Ekonomikas ministriju un akciju sabiedrību “Attīstības finanšu institūcija Altum” (turpmāk – Altum), Altum tika pārskaitīta summa 635 295 *euro* apmērā. Minētā summa tika pārskaitīta, ņemot vērā likuma “Par valsts budžetu 2015.gadam” 46.pantu, kurš paredz, ka Ekonomikas ministrijas budžeta programmā 33.00.00 „Ekonomikas attīstības programma” ieskaitītie līdzekļi ir izmantojami Reemigrācijas atbalsta pasākumu plāna un Pirmā mājokļa programmas finansēšanai, kā arī citiem darba vietu radīšanas un ģimeņu atbalsta pasākumiem un sistēmas administrēšanas papildu izmaksu segšanai. Pamatojoties uz iepriekš minēto, ar 2015.gada 2.februāra Ministru kabineta rīkojumu Nr.54 „Par Imigrācijas likuma 23.panta pirmās daļas 28., 29., 30. un 31.punktā paredzēto nosacījumu nodrošināšanai nepieciešamajiem pasākumiem un finansējumu 2015.gadā” tika nolemts pirmā mājokļa galvojumu programmas īstenošanai no Ekonomikas ministrijas valsts budžeta apakšprogrammas 33.00.00 „Ekonomikas attīstības programma” novirzīt 635 295 *euro*. Minētie līdzekļi tika ieskaitīti Altum rezerves kapitālā un tiks izmantoti galvojumu izsniegšanai saskaņā ar 2014.gada 5.augusta noteikumiem Nr.443 “Noteikumi par valsts palīdzību dzīvojamās telpas iegādei vai būvniecībai”.

Ņemot vērā iepriekš minēto, kā arī aktuālo galvojumu portfeļa atlikumu no iepriekšējā perioda mājokļu atbalsta programmas īstenošanai, pieejamais finansējuma apmērs no tās darbības sākuma brīža bija aptuveni 968 000 *euro*.1. Programmas ietvaros (līdz 2015.gada 7.augustam) jau piešķirti 515 mājokļu galvojumi par kopējo summu 3,1 milj *euro*, tādējādi programma jau ir apgūta 80% apmērā. Kopš pavasara mājokļu galvojumu piešķiršanā vērojama strauja izaugsme, un ar katru nākamo mēnesi piešķirto galvojumu apjoms ir ievērojami pieaudzis. Tā piemēram, šā gada jūnijā tika piešķirti 119 galvojumi par kopējo summu 680 tūkst. *euro*, savukārt šā gada jūlijā – 136 galvojumi par 929 tūkst. *euro*. Arī šā gada augusta pirmajā nedēļa jau piešķirti 23 galvojumi par 144 tūkst. *euro*.
2. Kredītu garantiju pieejamības nodrošināšana pirmajam mājoklim un valsts atbalsta programmas uzsākšana ir arī viens no deklarācijā par Laimdotas Straujumas vadītā Ministru kabineta iecerēto darbību plānotajiem pasākumiem.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 1.septembrī stājas spēkā grozījumi Imigrācijas likumā nosakot, ka ieņēmumi no termiņuzturēšanās atļaujām saistībā ar ieguldījumiem nekustamajā īpašumā, kredītiestāžu subordinētajā kapitālā vai iegādājoties valsts bezprocentu vērtspapīrus tiek ieskaiti valsts pamatbudžeta programmai “Ekonomikas attīstības programma”. Saskaņā ar 2010.gada 21.jūnija Ministru kabineta noteikumu Nr.564 “Uzturēšanās atļauju noteikumi” 73.2 punktu maksājumu atmaksā ārzemniekam pēc viņa pieprasījuma, ja pieprasījums iesniegts ne vēlāk kā četru mēnešu laikā pēc lēmuma par termiņuzturēšanās atļaujas piešķiršanu spēkā stāšanās, un ārzemnieks šajā laika periodā nav saņēmis termiņuzturēšanās atļauju.2015.gada 9.jūnija Ministru kabineta noteikumu Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība” 3.punkts nosaka, ka Ekonomikas ministrija atbilstoši gadskārtējā valsts budžeta likumā noteiktajiem mērķiem līdz kārtējā saimnieciskā gada 1.martam un, ja nepieciešams, izvērtējot budžeta programmā pieejamo finanšu līdzekļu apmēru, līdz kārtējā saimnieciskā gada 1.oktobrim sagatavo un normatīvajos aktos noteiktajā kārtībā iesniedz Ministru kabinetā rīkojuma projektu par šo valsts pamatbudžeta programmas “Ekonomikas attīstības programma” finanšu līdzekļu sadalījumu.Ministru kabineta rīkojuma projektā “Par pamatbudžeta programmas “Ekonomikas attīstības programma” finanšu līdzekļu izmantošanu” (turpmāk – Rīkojuma projekts) paredzētā ārzemnieku iemaksāto līdzekļu sadale atbilst likuma “Par valsts budžetu 2015.gadam” 46.pantā noteiktajiem mērķiem:* Pirmā mājokļa programmas finansēšanai novirzot 1 000 000 *euro*;
* Pilsonības un migrācija pārvaldei (turpmāk – PMLP) sistēmas administrēšanas nodrošināšanai 131 767 *euro,* no tā:
	+ kapitālajām iegādēm 64 295 *euro*, lai izstrādātu papildus funkcionalitātes Uzturēšanās atļauju reģistrā;
	+ atlīdzībai 67 472 *euro*, lai saskaņā ar Valsts un pašvaldību institūciju amatpersonu un darbinieku atlīdzības likuma 14.panta divpadsmito daļu un ņemot vērā Pilsonības un migrāciju lietu pārvaldes praksi, lai nodrošinātu kompetentāko darbinieku motivēšanu, izvērtējot darba apjomu, intensitāti un veicamo pienākumu nozīmīgumu, darbiniekiem, kuru pienākumi saistīti ar uzturēšanās atļauju jautājumu risināšanu, noteikta piemaksa par personisko darba ieguldījumu un darba kvalitāti 30 % apmērā no mēnešalgas. Šāds piemaksas apmērs ir definēts tādēļ, ka minētie pienākumi ir svarīgi ne tikai Pilsonības un migrācijas pārvaldes mērķu sasniegšanā, nodrošinot migrācijas politikas funkcijas kvalitatīvu izpildi.

Sekmīgi īstenojot Imigrācijas likumā paredzēto investīciju piesaistes programmu, PMLP ir bijis nepieciešams paaugstināt administratīvo kapacitāti un, attiecīgi, darbinieku noslodzi. 2014.gadā 53% no visām pirmreizējām termiņuzturēšanās atļaujām tikušas izsniegtas tieši investīciju programmas ietvaros, bez tam, pārsvarā gadījumu pieteikumu iesniedzēji izvēlas dokumentus iesniegt paātrinātā kārtībā, kas rada papildu slodzi, jo dokumentu pārbaude un lēmuma sagatavošana jāveic īsākā laikā. Darbietilpīga ir arī investoru uzskaites nodrošināšana, jo datus nepieciešams uzskaitīt tā, lai operatīvi varētu iegūt informāciju par investīciju programmas izpildes gaitu un rezultātiem, kā arī par valsts budžetā ieskaitītajiem un izmantojamiem līdzekļiem. Arī 2015.gadā darba apjoms nav mazinājies. Lēmumu kopējais apjoms gada pirmajos mēnešos ir pieaudzis par 1462 lēmumiem jeb 11,9%. Pieaudzis lēmumu par lietas izskatīšanas termiņa pagarināšanu kopējais skaits par 198 jeb 18,9% un pieaudzis lēmumu par uzturēšanās atļaujas atteikumu kopējais skaits par 67 jeb 40%.Darba apjomu raksturo arī ieņēmumi no nodevām par vīzas vai uzturēšanās atļaujas pieprasīšanai nepieciešamo dokumentu izskatīšanu un ar to saistītajiem pakalpojumiem, kas 2015.gada 7 mēnešos ir 2 688 766 *euro*, kas ir 77,83% no gada plānotā jeb par 33% vairāk nekā plānots pārskata periodā. Imigrācijas likumā ietvertās normas (Imigrācijas likuma 23.panta pirmās daļas 28., 29., 30. un 31.punkts), kas paredz izveidot investīciju piesaistes mehānismu, radījušas papildu darba apjomu tiem PMLP darbiniekiem, kuru darba pienākumi saistīti ar uzturēšanās atļauju izsniegšanu. 2015.gada 1.jūlijā Latvijas Republikā uzturējās 34 683 ārzemnieki ar derīgām termiņuzturēšanās atļaujām, tajā skaitā, 13 783 jeb 40% no šiem ārzemniekiem ir ieceļojuši un uzturas investīciju programmas ietvaros. Katra ārzemnieka uzturēšanās pieprasījuma apstrāde saistīta ar datu ievadi un pārbaudi informācijas sistēmās, atsevišķu statistiskās uzskaites tabulu uzturēšanu, kas šobrīd ir vienīgais informācijas avots precīzu datu iegūšanai par ārzemnieku veiktajiem darījumiem, kā arī sarežģītu un padziļinātu uzturēšanās atļauju pieprasījumu pārbaudi. Katrs uzturēšanās atļaujas pieprasījums jāpārbauda vairākām institūcijām un PMLP ir tā institūcija, kas koordinē šo pārbaužu veikšanu. Īpaši sarežģīta ir to pieprasījumu izskatīšana, kuras gaitā jāveic Latvijas Republikā noteikto nodokļu samaksas pārbaude, savukārt papildu juridisko slodzi rada negatīvo lēmumu pārsūdzības procedūra, kas nereti noslēdzas ar tiesvedību. Jāatzīmē arī tas, ka investoru pieprasījumu apstrādes vajadzībām ir bijusi nepieciešamība modificēt informācijas sistēmas, izstrādājot tajās īpaši pielāgotus moduļus, kam nepieciešamas saskarnes ar citu iestāžu, piemēram, Valsts kases, Latvijas Centrālā depozitārija, administrētajām informācijas sistēmām.Piemaksu par personisko darba ieguldījumu un darba kvalitāti 2015.gadā noteikt tiem Pilsonības un migrācijas lietu pārvaldes nodaļu darbiniekiem, kuri iesaistīti uzturēšanās tiesību izskatīšanas un piešķiršanas procesu nodrošināšanā:* Migrācijas nodaļas darbinieki izstrādā tiesību aktu projektus migrācijas jomā, nodrošina metodisko vadību migrācijas jautājumos, metodiski vada uzturēšanās atļauju izsniegšanu, reģistrēšanu, anulēšanu un ar to saistīto darbu Pilsonības un migrācijas lietu pārvaldes struktūrvienībās un robežkontroles punktos, sagatavo atbildes uz personu iesniegumiem, kas saistīti ar migrācijas jautājumiem, sagatavo lēmuma projektus par apstrīdētajiem PMLP struktūrvienību pieņemtajiem lēmumiem migrācijas jautājumos, sniedz konsultācijas migrācijas jautājumos Valsts robežsardzes un Ārlietu ministrijas darbiniekiem, kontrolē ar migrācijas jautājumiem saistīto darbu;
* Uzturēšanās atļauju nodaļas darbinieki sniedz konsultācijas ar uzturēšanās atļaujas saņemšanu saistītajos jautājumos, izskata jautājumus un pieņem lēmumus par uzturēšanās atļauju izsniegšanu, reģistrēšanu, atzīšanu par nederīgu, uzturēšanās tiesību piešķiršanu vai atteikumu piešķirt uzturēšanās tiesības, nodarbinātības tiesību piešķiršanu, atteikumu vai anulēšanu. Iekļauj un aktualizē ziņas informācijas sistēmās par ārzemniekiem, veic nepieciešamās pārbaudes valsts informācijas sistēmās;
* Juridisko un Eiropas lietu nodaļas darbinieki konsultē PMLP darbiniekus un ierēdņus par PMLP darbību reglamentējošajām tiesību normām un to piemērošanas kārtību, kā arī veic šo normu interpretāciju, sagatavo tiesvedībai administratīvi procesuālo, civilprocesuālo un kriminālprocesuālo dokumentu projektus, pārbauda sagatavoto tiesību aktu un administratīvo aktu projektu tiesiskumu un atbilstību tiesību aktos noteiktajām prasībām, pārstāv PMLP visu līmeņu Latvijas Republikas tiesās;
* PMLP klientu apkalpošanas nodaļu darbinieki apkalpo klientus, sniedz informāciju un konsultācijas. Pieņem dokumentus uzturēšanās atļauju, reģistrācijas apliecību un pastāvīgās uzturēšanās apliecību pieprasīšanai un uzturēšanās atļauju reģistrēšanai. Pieņem lēmumus uzturēšanās atļauju, reģistrācijas apliecību pastāvīgās uzturēšanās apliecību, vīzu un tiesību uz nodarbinātību jautājumos, izsniedz, reģistrē un anulē uzturēšanās atļaujas, sastāda administratīvā pārkāpuma protokolus un pieņem lēmumu administratīvā pārkāpuma lietās, pieņem un pārbauda maksājuma dokumentus par maksas pakalpojumu un valsts nodevu nomaksu. Saskaņā ar 2014.gada klientu apkalpošanas kvalitātes novērtējumu migrācijas jomā nodarbināti 40 % no visiem PMLP klientu apkalpošanas nodaļu darbiniekiem un piemaksa par personisko darba ieguldījumu un darba kvalitāti nosakāma 156 klientu apkalpošanas speciālistiem. Klientu apkalpošanas nodaļas kopā nodarbināti 389 darbinieki;
* Iedzīvotāju reģistra Informācijas sistēmu attīstības nodaļas darbinieki izstrādā un pilnveido datu bāzes, un konsultē darbiniekus informācijas sistēmu izmantošanā.
 |
| 3. | Projekta izstrādē iesaistītās institūcijas | Altum, Iekšlietu ministrija, PMLP. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz Ekonomikas ministriju un Altum, Pirmā mājokļa programmas īstenošanā iesaistītajām ģimenēm, PMLP. |
| 2. | Tiesiskā regulējuma ietekme uz tautsaimniecību un administratīvo slogu | Pirmā mājokļa programmas īstenošana turpinās nodrošināt valsts atbalstu ģimenēm ar nepilngadīgiem bērniem, sniedzot galvojumus dzīvojamās telpas iegādei vai būvniecībai, atbilstoši Ministru kabineta noteiktai kārtībai.  |
| 3. | Administratīvo izmaksu monetārs novērtējums | Tiesību aktā paredzētās rīcības tiks īstenotas valstspamatbudžeta programmā “Ekonomikas attīstības programma” iemaksāto līdzekļu ietvaros. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 |  |  |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 |  |  |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Valsts kases elektrisko pakalpojumu portālā pieejamo informāciju līdz 2015.gada 10.augusta dienas beigām valstspamatbudžeta programmā “Ekonomikas attīstības programma” 113 personas kopā ir iemaksājušas 1 992 959,57\* *euro* (konta atlikums – 1 992 709,57 *euro*, jo 2015.gada 8.aprīlī ir veikta pārmaksas atmaksa). Iekšlietu ministrija informēja, ka līdz 2015.gada 10.augustam no valsts pamatbudžeta programmā “Ekonomikas attīstības programma” 2015.gadā finanšu līdzekļus iemaksājušajiem ārzemniekiem 97 personas ir saņēmušas termiņuzturēšanās atļaujas saistībā ar Imigrācijas likuma 23.panta pirmās daļas 29., 30. un 31.punktu un līdz ar to viņu iemaksātie finanšu līdzekļi 1 711 069,57 *euro* apmērā ir uzskatāmi par neatmaksājamiem no valsts budžeta.\* Nosakot valsts pamatbudžeta programmā “Ekonomikas attīstības programma” ieskaitīto līdzekļu sadalījumu, jāņem vērā 2014.gada 16.decembra Ministru kabineta sēdē apstiprinātie Ministru kabineta noteikumi Nr.779 “Grozījumi Ministru kabineta 2010.gada 21.jūnija noteikumos Nr.564 “Uzturēšanās atļauju noteikumi””, kas paredz šo normatīvo aktu papildināt ar 73.2 un 73.3 punktu, kur ir noteikti gadījumi, kad ārzemniekam atmaksā saskaņā ar Imigrācijas likuma 24.panta astoto daļu veikto maksājumu.Saskaņā ar likuma “Par valsts budžetu 2015.gadam” 46.pantā noteikto Rīkojuma projektā tiek noteikts, ka summa – 1 000 000 *euro* apjomā, kura ir iemaksāta valstspamatbudžeta programmā “Ekonomikas attīstības programma” 2015.gadā un ārzemnieks ir saņēmis termiņuzturēšanās atļauju, ir novirzāma Pirmā mājokļa programmas finansēšanai. Attiecīgi kopējais papildus galvojumu apjoms līdz 2015.gada beigām sasniegtu 2 800 000 *euro*, kas ļautu papildus atbalstīt vēl 470 ģimenes (kopā no programmas sākuma – 1 120 ģimenes). Saskaņā ar Ministru kabineta 2014.gada 5.augusta noteikumu Nr.443 “Noteikumi par valsts palīdzību dzīvojamās telpas iegādei vai būvniecībai” sākotnējās ietekmes novērtējuma ziņojumā (anotācijā) norādīto galvojumus programmas ietvaros izsniedz un administrē Altum.Saskaņā ar likuma “Par valsts budžetu 2015.gadam” 46.pantā noteikto Rīkojuma projektā tiek noteikts, ka finansējums **131 767** *euro* apmērā tiek novirzīta PMLP, tajā skaitā:* atlīdzībai (1000 kods) 67 472 *euro* (no tā atalgojums 54 592 *euro*) (detalizēts aprēķins anotācijas pielikumā).
* kapitālajām iegādēm (5000 kods) 64 295 *euro*, lai izstrādātu papildus funkcionalitātes Uzturēšanās atļauju reģistrā, no tām:
	+ funkcionalitāti, lai Drošības policijai būtu pieejams aktuālais pārbaudāmo saraksts, anketas un pievienotie dokumenti un iespēja sistēmā sagatavot atzinumu:

44 dienas x 369 *euro* = 16 236 *euro* + PVN 21% = 19 646 *euro** + WEB kameras integrācija un obligāta attēla iegūšana klātienes procesā:

10 dienas x 369 *eur*o = 3 690 *eur*o + PVN 21% = 4 465 *euro** + lēmumu ģenerēšana:

90 dienas x 369 *euro* = 33 210 *euro* + PVN 21% = 40 184 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam ietekme uz valsts budžetu un pašvaldību budžetiem nav, jo finanšu līdzekļi ir noteikti likuma “Par valsts budžetu 2015.gadam” pamatbudžeta programmā “Ekonomikas attīstības programma”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Altum, Iekšlietu ministrija, PMLP.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Nav |

 *Anotācijas IV, V un VI sadaļa – projekts šo jomu neskar.*

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretārs

 R.Beinarovičs

28.09.2015. 16:50

2395

A.Krūze 67013127

Arta.Kruze@em.gov.lv

D.Vītola, 67013041

Dace.Vitola@em.gov.lv

I.Brīvniece, 67219453

Ramona.Brivniece@pmlp.gov.lv